钦定古今图书集成/理学汇编/文学典/第078卷 > 李之仪
## 钦定古今图书集成/理学汇编/文学典/第078卷 > 李之仪

按《宋史李之纯传》：“之纯从弟之仪，字端叔，登第几三
十年，乃从苏轼于定州幕府。历枢密院编修官，通判
原州。元符中，监内香药库。御史石豫言其尝从苏轼
辟，不可以任京官，诏勒停。徽宗初，提举河东常平。坐
为范纯仁遗表，作行状，编管太平，遂居姑熟。久之，徙
唐州，终朝请大夫。之仪能为文尢，工尺牍，轼谓入刀”
《笔三昧》。

按《挥麈后录》：“李端叔之仪，赵郡人。以才学闻于世。弟
之纯，亦以政事显名，为中司八座，终以老罢帅成都，
兄弟颉颃于元祐间。端叔于尺牍尢工，东坡先生称
之，以为得发遣三昧。东坡帅定武，辟为签判以从，朝
夕酬唱，宾主甚懽。建中靖国初，为枢密院编修官，曾
文肃荐于祐陵，拟赐出身，擢右史。成命未颁而为御”
史钱遹论列，报罢。去国之后，暂泊颍昌，值范忠宣公疾笃，口授其旨，令作《遗表》。上读之，悲怆之馀，称赏不
已，欲召用之。而蔡元长入相，时事大变，祐陵裂去御
书世济忠直之碑，及降旨御书院书碑指挥，更不施
行，且兴狱治遗表中语。端叔坐除名，编管太平州。会
赦复官，因卜居当涂，奉祠著书，不复出仕。适郭功父
祥正亦寓郡下，文人相轻，遂成仇敌。郡娼杨姝者，色
艺见称于黄山谷诗词中。端叔丧偶无嗣，老益无憀，
因遂畜杨于家。已而生子，遇郊禋，受延赏。会蔡元长
再相，功父知元长之恶端叔也，乃訹豪民吉生者讼
于朝，谓冒以其子受荫，置鞫受诬，又坐削籍。亦略见
《徽宗实录》。杨姝者亦被决，功父作俚语以快之云：“七
十馀岁老朝郎，曾向元祐说文章。如今白首归田后，
却与杨姝洗杖疮。”其不乐可知也。初，端叔尝为郡人
罗朝议作墓志，首云：“姑孰之溪，其流有二，一清而一
浊。”清者谓罗公也。盖指浊者为功父，功父益以怨深
刺骨焉。久之，其甥林彦振摅执政，门人吴可思道用
事于时，相与讼其冤，方获昭雪，尽还其官。与子端叔
终朝议大夫，年八十而卒。《代忠宣》之表，今载于此。生
则有涯，难逃定数；死之将至，愿毕馀忠。辄将垂尽之
期，仰渎盖高之听。臣《中谢》。伏念臣赋性拙直，禀生艰
危。忠义虽得之家传，利害率同于人欲。未始苟作以
干誉，不敢患失以营私。盖常先天下而忧“期不负圣
人之学。”此先臣所以教子，而微臣资以事君。粤自治
平，擢为御史。继逢神考，进列谏垣。荏苒五十二年，首
尾四十六任。分符拥节，持橐守边。晚叨宥密之司，再
席钧衡之任。遇事辄发，更不顾身。因时有为，止欲及
物。故知盈满之当戒，勿思祸衅之阴乘。万里风涛，仅
脱江鱼之葬；四年瘴疠，几从山鬼之游。忽遭睿圣之
临朝，首图纤介之旧物。复官易地，遣使宣恩，而臣目
已不明，无复仰瞻于《舜日》；身犹可勉，或能亲奉于尧
言。岂事理之能谐，冀神明之见啬。未复九重之入觐，
卒然四体之不随。空惭田亩之还，上负乾坤之造。犹
且强亲药石，贪恋岁时，倘粗释于沉迷，或稍纾于报
效。今则膏肓已逼，气息仅存，泉路非遥，圣时永隔。恐
𨙫阍之靡及，虽结草以何为？是以假漏偷生，刳心沥
恳，庶皇慈之俯览，亮愚意之无他。臣若不言，死有馀
恨。伏望皇帝陛下仁心寡欲，约己便民，达孝道于精
微，扩仁心于广远，深绝朋党之论，详察邪正之归，搜
抉幽隐以尽人材，屏斥奇巧，以厚风俗；爱惜生“灵，而
无轻议边事；包容狂直，而无遽逐言官。若宣仁之诬
谤未明，致保祐之忧勤不显，本权臣务快其私忿，非
泰陵实谓之当然。以至未究流人之往愆，悉以圣恩
而特叙，尚使存殁，犹污瑕疵。又复未解疆场之严，几
空帑藏之积，有城必守，得地难耕，凡此数端，愿留圣
念，无令后患，常轸渊衷。臣所重者，陛下上圣之资，臣
所爱者，宗社无疆之业。苟斯言之可采，则虽死而犹
生。泪尽词穷，形留神逝。”绍兴中，赵元镇作相，提举重
修《泰陵实录》，书成加恩。吕居仁在玉堂，取其中一对
云：“惟宣仁之诬谤未明，致哲庙之阴灵不显于麻制
中。”时人以为用语亲切，不以蹈袭为非也。端叔自号
姑溪老农，有文集六十卷，与先人往还者为多，今尚
有其亲笔藏于家。杨生之子名尧光，坠其家风，止于
选调家，今犹在宛陵、姑孰之间村落中。明清前年在
宣幕，亦尝令访问，则狼狈之甚，至有不可言者。盖由
端叔正始之失，使人惋叹。王称《东都事略》云：“端叔，姑
孰人。”非也。